Петров, Эрнст Алексеевич

Эрик Петров, Эрик-Эрнст Петров (Эрнст Алексеевич Петров) (, Марий АССР, Кужэҥер кундем, Кожласола ял) — марий серызе, почеламутчо, журналист, СССР да Россий Журналист-влак ушемын йыжъеҥже, Россий Серызе-влак ушемын йыжъеҥже (2016).

 Илыш корныжо 
Эрик Петров 1960 ийын сорла тылзын 16-шо кечынже Марий АССР Кужэҥер кундемысе Кожласола (Марий Олма) ялеш кресаньык-селькор ешеш шочын. НСХТ-м да МГПИ-м тунем лектын. 1982 ийыште Кужэҥер районысо "Заря" (Ӱжара) газетыште корреспондентлан пашам ышташ тӱҥалын. Умбакыже Килемар кундем "Восход", Марий коммуна", "Марий Эл", "Совершенно несекретно" газетлаште тыршен, 2003-2004 ийлаште "Кугарня" газетыште директор-тӱҥ редактор лийын. Чукоткысо "Золотая Чукотка" газет мартеат шуын. "Ончыко" журналыште ответственный секретарь, редактор лийын. 20 ий утла Самое Вий, МВД, ФСНП-ште (налог полиций) служитлен (утларакше пресс-службышто). Тидат ситыдымыла чучмеке, МЧС-ыште 8 ий утла пашам ыштен. Ведомствысе медаль-влак дене палемдалтын. Ветеран труда (2016). 

Почешыже шольыжо Александр Алексеевич Петров (Марий Элын калык серызеже, сулло журналистше) ден шӱжарже Любовь Алексеевна Камалетдинова (Петрова) (Марий Элын сулло журналистше) журналист корным тошкеныт.

 Чап 
 СССР Журналист-влак ушемын йыжъеҥже.
 Россий Журналист-влак ушемын йыжъеҥже.
 Россий Серызе-влак ушемын йыжъеҥжеВ Союзе писателей Марий Эл пополнение и прежний председатель. (2017).
 III степенян «Наследие» шӱдыр руш тӱвыра йӱлан литератур пашаланПостановление Президиума РСП № 20191010 – 1 от 10.10.2019 г. (2019).
 «Антон Чеховлан – 160 ий» медаль руш литературым вияҥдымашке надырланПостановление Президиума РСП № 20191129 – 1 от 29.11.2019 г. (2019).

 Кылвер-влак 
 Эрик Эрнст Петров.
 Эрик Петров.
 Петров Эрнст Алексеевич.
 Эрик–Эрнст Петров | ВКонтакте – VK.com.

 Важ-влак 

Категорий:Марий серызе-влак
Категорий:Марий почеламутчо-влак
Категорий:Марий журналист-влак